MONDO istražuje:Da li je andjeo bio milosrdan | Mondo Portal\nMONDO istrazuje Da li je andjeo bio milosrdan\nMONDO istražuje:Da li je andjeo bio milosrdan 1 Podeli Podeli na facebook Podeli na twitter Podeli na viber Pošalji na mail\n12.12.2007. / 16:25 16:44\nPorast kancerogenih oboljenja u Srbiji i zemljama okruženja aktuelizovao je pitanje uticaja NATO municije sa osiromašenim uranijumom na Kosovu i u Bosni. Lekari upozoravaju na pomeranje starosne granice i drastičan porast broja obolelih od raka\nPorast kancerogenih oboljenja u Srbiji i zemljama okruženja, kao i informacija koja je ponovo stigla iz Italije o velikom broju vojnika koji su oboleli od raka posle boravka u misijama na Kosovu i u Bosni ponovo je aktuelizovala pitanje uticaja municije sa osiromašenim uranijumom na zdravlje ljudi.\nU Srbiji je relativno nezapaženo prošla vest da je italijanski ministar odbrane Arturo Parisi pred anketnim odborom parlamenta u oktobru izjavio da je 255 italijanskih vojnika obolelo, a 37 umrlo posle boravka u zonama u kojima je korišćeno oružje sa osiromašenim uranijumom.\nParlamentarnom istragom u Italiji, medjutim, nije pouzdano utvrdjeno da postoji veza izmedju osiromašenog uranijuma i malignih oboljenja.\nOsiromašeni uranijum prvi put je upotrebljen u borbi 1991. godine, tokom prvog rata u Persijskom zalivu, a zatim i u sukobima na Balkanu i u Avganistanu. Taj metal veoma velike gustine koristi se u municiji namenjenoj probijanju oklopa. U trenutku eksplozije uranijum se rasipa po okolini u vidu prašine koja se taloži na pogodjenom objektu ili prodire u zemlju, a preko vode ili hrane može da se unese u organizam.\nJedan od inicijatora istrage u Italiji i poslanik Zelenih u parlamentu Tana de Zuleta izjavila je da je još 1999. godine uočen "zabrinjavajući" porast broja malignih oboljenja kod italijanskih vojnika koji su služili na Kosovu, pre svega Hočkinsovog sindroma (raka limfnih čvorova), ali i drugih malignih oboljenja.\n"Problem je u tome što naši vojnici, kada su ušli na Kosovo, gde je, prema podacima NATO-a, bačeno 300 tona municije sa osiromašenim uranijumom, za razliku od američkih i britanskih vojnika, nisu dobili nikakva uputstva ni zaštitu", rekla je De Zuleta.\nZaštitu nije dobilo ni stanovništvo Kosova i Bosne, a prema podacima zdravstvenih ustanova iz dela pokrajine sa srpskim stanovništvom, porast obolelih je evidentan.\nKosovo: Živeti s rizikom\nPrema zvaničnim podacima NATO-a i UNEP-a (Programa za zaštitu šivotne sredine Ujedinjenih nacija) na području Kosova osiromašenim uranijumom gadjano je ukupno 80 lokacija.\nLekar Zdravstvenog centra u Kosovskoj Mitrovici Nebojša Srbljak za MONDO kaže da je odmah posle rata na Kosovu zabeležen drastični skok malignih oboljenja.\nStanje je praćeno od pre rata, od 1997. godine, a poslednje istraživanje obuhvatilo je 2005. i 2006 godinu. Na početku istraživanog perioda posle bombardovanja došlo je do porasta raka pluća, što nije tipično za dejstvo osiromašenog uranijuma, ali je potom počeo nagli porast oboljenja krvi, za koja je utvrdjena direktna veza sa zračenjem.\nUočen je porast leukemije kod dece i deformiteta kod novorodjenčadi.\n"Leukemija kod dece pre rata merila se jednim promilom, a posle rata zabeležen je drastičan skok - od leukemije je oboleo jedan procenat pregledane dece", kaže Srbljak.\nDr Srbljak, koji saradjuje sa onkološkom bolnicom u Prištini, kaže da su mu kolege Albanci preneli da je i kod albanskog stanovništa zabeležen veliki porast obolelih i da je samo ove godine u tom gradu otkriveno 2.800 novih slučajeva.\nZdravstveni centar u Kosovskoj Mitrovici pratio je porast oboljevanja od raka i došao do podataka da je na pedijatriji kancer otkriven kod 0,4 odsto pregledane dece u 1997. godini, a u 2005. bilo ih je 1,4 odsto.\nNa ginekologiji 1997. godine rak je otkriven kod 2,6 odsto pregledanih žena, a sad ih je 4,2. Na grudnom odeljenju ranije je to oboljenje otkrivano kod 2,6 odsto pregledanih, a u 2005. godini bilo ih je 19 odsto.\nDr Srbljak kaže da su ti podaci još strašniji kada se uzme u obzir činjenica da je ranije rak u najvećem broju slučajeva otkrivan kod stanovništva izmedju šeste i sedme decenije života, a da se sada starosna granica spušta i da se najčešće pojavljuje posle 50. godine.\nUpozorenje je stiglo i od direktorke Doma zdravlja u Gračanici Rade Trajković koja je novinarima nedavno rekla da je broj pacijenata obolelih od malignih bolesti u toj enklavi na Kosovu povećan za 29 odsto.\nTrend porasta obolelih prati i Bosnu i Hercegovinu u kojoj se, prema podacima Medjunarodne agencije za ispitivanje kancera, godišnje registruje oko 12.000 novoobolelih od te bolesti.\nTokom bombardovanja srpskih položaja u okolini Sarajeva 1994. i 1995. godine NATO je koristio municiju sa osiromašenim uranijumom, a većina bombi ispaljena je u okolini Hadžića, gde se nalazio Vojnotehnički zavod bosanskih Srba. Eksperti UN su 2003. godine otkrili dve lokacije sa visokim nivoom radijacije koja potiče od osiromašenog uranijuma. Taj tim je otkrio da je osiromašeni uranijum kontaminirao i lokalne izvore vode.\nParlamentarna istražna komisija u konačnom izveštaju koji je objavljen krajem 2005. godine potvrdila je da na području BiH postoji 21 lokacija koja je za vreme NATO udara 1995. godine bombardovana municijom sa osiromašenim uranijumom.\nOd registrovanih lokacija, kako je utvrdila ova komisija, kontaminiranost uranijumom evidentirana je na području opštine Hadžići gdje je bombardovanje bilo najintenzivnije, te oko kasarne i vojnog skladišta u blizini Han Pijeska.\nU poslednjem izveštaju Zavoda za zdravstvenu zaštitu BiH, kao posebno aktuelan problem navodi se upotreba municije s osiromašenim uranijumom u BiH i na Kosovu, kao i njen uticaj na zdravlje domicilnog stanovništva i vojnika koji su pripadnici medjunarodnih mirovnih snaga.\nMediji u BiH preneli su da je do danas oko 30 odsto od 30.000 preratnih stanovnika Hadžića umrlo od raznih kancera, tumora i srčanih bolesti. Samo u Bratuncu od 4.500 stanovnika koji su izbegli iz Hadžića, umrlo je njih 1.000, uglavnom od bolesti za koje se veruje da su povezane s osiromašenim uranijumom.\nU Bratuncu i u Kliničko-bolničkom centru u Kasindolu iz godine u godinu beleži se ogroman porast malignih oboljenja, kao i broj umrlih. Gotovo svi ti pacijenti su sa područja grada Srpskog Sarajeva.\nPodaci do kojih je novinar iz Istočnog Sarajeva Zoran Žuža došao u kasindolskoj bolnici, istražujući priču o uranijumu, nepobitan su dokaz o postojanju onoga što je pre dve godine, posle oboljevanja italijanskih vojnika, nazvano "balkanskim sindromom".\nPrema tim podacima, od 1995. do 2001. godine u ovoj bolnici registrovano je 1.226 pacijenata sa malignim tumorima, od kojih je umrlo 370 lica.\nOd 1996. do 2000. godine u kasindolskoj bolnici zabeleženo je 18 smrtnih slučajeva čiji je uzrok bila akutna leukemija. Medju umrlima su i jedan dečak od četiri godine i devojčica od 15 godina.\nParadoks tvrdnji da opasnost za zdravlje stanovništva u BiH od osiromašenog uranijuma ne postoji uvećan je i podatkom da je za kontrolu namirnica iz ove zemlje Italija izdvojila sumu od preko milion evra, što na svojstven način govori da problem osiromašenog uranijuma i nije baš bezazlen.\nNovinar Zoran Žuža ispričao je za MONDO da je jedan italijanski novinar imao problema da nadje sagovornika koji bi mu potvrdio da smrt nekoliko desetina italijanskih vojnika koji su službovali BiH ima i te kakve veze sa činjenicom da su bili stacionirani na prostoru izloženom dejstvu radioaktivne municije\n"Kada je video da gubi previše vremena, novinar je napravio jednostavan i, nažalost, efektan test: otišao je u ruševine Remontnog zavoda u Hadžićima, pokupio nekoliko 'penetratora', kako se stručno nazivaju radioaktivni predmeti, odnosno ostaci radioaktivne municije, i dovezao ih u prtljažniku svog automobila u NATO-komandu u Sarajevu. Kada je vojnicima i oficirima pokazao šta bi želeo da im 'pokloni', oni su se razbežali. Uzbuna u komandi trajala je više časova, sve dok na lice mesta nisu stigli nemački vojnici obučeni u zaštitna odela, pokupili ostatke radioaktivne municije u posebne metalne kontejnere i odvezli u nepoznatom pravcu", istakao je Žuža.\nNacionalni koordinator za borbu protiv malignih oboljenja Republike Srpske Saša Jungić kaže za MONDO da je u BiH prisutan rast broja obolelih od raka, ali navodi da je prave uzroke nemoguće otkriti bez detaljnih istraživanja.\n"Prave uzroke oboljevanja nemoguće je otkriti bez detaljnih analiza, koje kod nas nisu uradjene. Kod nas je rast broja novoobolelih od malignih oboljenja veći nego u zemljama EU, mada se to i uklapa u samo okruženje BiH", kaže Jungić.\n"Da li je to posledica uranijuma, opet mogu pokazati samo istraživanja koja nisu uradjena. Ako nešto niste ispitali, o tome onda ne treba ni govoriti", poručuje Jungić.\nDirektor Instituta za onkologiju i radiologiju Srbije dr Nenad Borojević kaže za MONDO da jedan od uzročnika raka jeste jonizujuće zračenje.\n"Osiromašeni uranijum je jedan od radioaktivnih elemenata koji emituje jonizujuće zrake. Činjenica je da su nam veštački eksperimenti, koji su se akcidentalno desili, tipa Hirošime ili Černobilja, gde je velika populacija bila iznenada podvrgnuta zračenju, pokazali da se nakon odredjenog broja godina može očekivati pojava porasta malignih oboljenja kao direktna posledica zračenja - pre svega leukemije, limfoma i raka štitaste žlezde", ističe direktor instituta.\nKako se Srbija očistila...\nPrema zvaničnim podacima kojima raspolaže država Srbija, municije sa osiromašenim uranijumom na njenoj teritoriji van Kosmeta bilo je jedino u rubnim područjima oko administrativne linije sa južnom pokrajinom.\nŠef odseka za zaštitu od jonizujućeg i nejonizujućeg zračenja u Ministarstvu zaštite životne sredine Srbije Slaviša Simić za MONDO kaže da je NATO municijom sa osiromašenim uranijumom gadjao četiri lokacije na jugu Srbije, a da je prvobitno priznao da je do upotrebe tog oružja došlo na tri.\nLokalitet Pljačkovica kod Vranja otkrili su srpski vojni organi. Pored tog mesta, gadjani su još Borovac kod Medvedje, Bratoselce kod Bujanovca i Reljan kod Preševa.\nSanacija je počela 2002. godine, prvo je očišćeno Bratoselce, da bi juna ove godine bila završena poslednja lokacija - Reljan.\nSimić naglašava da je jedino u Srbiji izvršena sanacija terena na lokacijama koje je NATO gadjao osiromašenim uranijumom, a da u Bosni i na Kosovu to uopšte nije uradjeno.\n"Po našim saznanjima, UNMIK ništa nije preuzeo po tom pitanju, a sanacija nije uradjena ni u Bosni. Mi smo jedina zemlja koja je pristupila dekontaminaciji", kaže Simić.\nRadioaktivni materijal i zemlja koja je bila kontaminirana uklonjeni su i uskladišteni u Institutu u Vinči, a čišćenje terena izvršili su taj institut i Vojska Srbije.\nZa sada, osim na ove četiri lokacije nije registrovana upotreba municije od osiromašenog uranijuma u Srbiji. Vojska je vršila merenja na terenima na kojima je postojala sumnja, ali prisustvo uranijuma nije utvrdjeno. Severnije od Pljačkovice u SO Vranje nije potvrdjena ni jedna kontaminirana lokacija, naglašava Simić.\nOn ističe da su te lokacije još ogradjene pošto je, posle otklanjanja radioaktivnih materijala, nad njima uspostavljen monitoring da bi se utvrdilo da li je došlo do zagadjenja životne sredine. Radjena su istraživanja vode, zemljišta, biljaka, poljoprivrednih proizvoda, a sve analize koje radi referentni Institut dr Dragomir Karajović pokazala su da u uzorcima nema urana.\nProjekti su finansirani isključivo iz budžeta Srbije i ukupni troškovi iznose 115.483.959 dinara. Nijedna medjunarodna organizacija nije platila ni dinara za čićčenje tih lokacija.\nU Srbiji bez Kosova, prema rečima dr Nenada Borojevića, beleži se godišnji porast od tri do pet odsto novoobolelih od raka i taj broj sada iznosi 30.000 novoobolelih godišnje.\nNa pitanje da li se medju uzroke porasta obolelih u Srbiji mogu uvrstiti posledice bombardovanja, Borojević navodi da se na osnovu podataka kojima država raspolaže, preko nacionalnog registra za rak, "ne beleži dramatičan porast", ali i da je za otkrivanje uzročno-posledične dejstva uranijuma na zdravlje ljudi nekada potrebno da prodje više godina.\nSledeće nedelje čitajte na portalu MONDO o uslovima u kojima se leče oboleli od raka u Srbiji.\n(MONDO/Danijela Pašić, Ivana Šimundža)\n28.03.2013. / 02:38\nVratice se njima te bombe kad tad na isti ili neki drugi nacin.\nUpravo gledate Zorannah je trn u oku javnosti od kad se pojavila 2 Viral Pre 3 h Ima li nešto što ne znamo o Zorani Jovanović? Ova devojka je jedna od naših prvih blogerki i vlogerki - počela je da...


Zelena karta - Udruženje osiguravača Srbije\nU junu 2011. godine, nakon višegodišnjih priprema i rada na uspostavljanju određenih standarda, potpisan je Multilateralni garantni sporazum kojim je Srbija postala član tzv. Podsistema registarske oznake. Potpisivanjem ovog sporazuma sa, u tom trenutku, trideset i dve zemlje (države EU, Švajcarska (i Lihtenštajn), Andora, Island i Norveška), vlasnicima motornih vozila iz Srbije je omogućeno da od 1. januara 2012. godine putuju u pomenute zemlje bez obaveze da poseduju Zelenu kartu tj. zvanični organi na granicama Evropskog ekonomskog prestaju da budu u obavezi da traže dokaz o osiguranju od autoodgovornosti u vidu Zelene karte za vozila sa srpskim registarskim oznakama (nalepnicama). Time se vozila iz Srbije u svemu izjednačavaju sa onima iz EU i pomenutih zemalja, što se može smatrati dostizanjem najviših standarda kada je korišćenje motornih vozila u Evropi u pitanju.\nZelena karta je neophodna za putovanje u jednu od jedanaest članica Sistema zelene karte: Rusija, Belorusija, Ukrajina, Moldavija, Turska, Iran, Severna Makedonija, Albanija, Tunis, Maroko i Azerbejdžan.\nDa bi se oštećenima omogućilo da brže i potpunije ostvare svoja prava i da bi u slučaju saobraćajne nezgode nastale na teritoriji Republike Srbije prouzrokovane motornim vozilom inostrane registracije mogli da provere kod kog društva za osiguranje mogu prijaviti štetu, aktiviran je novi servis na zvaničnoj internet stranici Udruženja osiguravača Srbije. U delu „Servisi“ mogu se izvršiti provere za izabrani datum nastanka nezgode i za izabrano strano društvo za osiguranje kod koga je osigurano vozilo koje je prouzrokovalo nezgodu. Građani mogu dobiti informacije da li postoji imenovani domaći korespondent, odnosno društvo za osiguranje koje je ovlašćeno da u ime i za račun odgovornog stranog društva vrši prijem, obradu i isplatu šteta.\nU slučajevima kada ne postoji imenovani korespondent, privremenog zastoja u radu servisa, odluke oštećenog lica da prava ostvari drugim zakonskim kanalima, kao i potrebe za dodatnim informacijama i stručnom pomoći, zainteresovana lica se mogu obratiti Udruženju osiguravača Srbije, Biro zelene karte.


EMBARGO NA POLOVNJAKE starije od 14 godina - AutoPutem\nNajavljena zabrana uvoza vozila sa “evro 3” motorom doneće i veće cene i manji izbor automobila. Zabrana uvoza vozila sa “evro 3” motorom, koja bi mogla da stupi na snagu u junu, značiće da u Srbiju više neće moći da uđe automobil stariji od 14 godina.\n“Zabrana za Euro 3 značila bi veće cene za 10 do 15 odsto. Toliko bi praktično koštali slični automobili sa prvim većim standardom”, rekao je za “Blic Biznis” Jovan Radić, rukovodilac firme za uvoz polovnih automobila.\nPrvi euro 4 dizelaši pojavili su se na proleće 2003. godine, dakle dve godine ranije nego što je ovaj standard postao i obavezujući u auto industriji. Septembra 2009. na scenu je stupio i standard Euro 5.\nPrethodni tekstUskoro nam stiže Pravilnik o ekološkim taksama\nSledeći tekstSET KVAČILA! (Korpa, lamela, druk ležaj) VIDEO


Ивица Дачић разговарао са министром спољних послова Грчке | Socijalistička partija Srbije\nIvica Dačić razgovarao sa ministrom spoljnih poslova Grčke Vesti\n12 decembra, 2019 u 10:10\nPrvi potpredsednik Vlade i ministar spoljnih poslova Republike Srbije Ivica Dačić sastao se u Atini sa svojim kolegom, ministrom spoljnih poslova Grčke, Nikolaosom Dendijasom, u okviru zvanične posete predsednika Srbije Aleksandra Vučića Grčkoj.\nU srdačnom razgovoru konstatovani su dugogodišnji odlični i bliski odnosi dve zemlje i dva naroda.\nDvojica ministara su zajednički ocenili da je današnje, treće zasedanje Saveta za saradnju Srbije i Grčke važan korak u jačanju saradnje između dve zemlje.\nMinistri Dačić i Dendijas su izrazili želju za proširenjem postojeće saradnje u mnogim oblastima: privredi, energetici, turizmu, kulturi i obrazovanju.\nNa današnjem sastanku, šefovi diplomatija Srbije i Grčke razgovarali su i o aktuelnim pitanjima na međunarodnom i regionalnom planu, kao i o evropskim integracijama Srbije.\nMinistar Dačić zahvalio je grčkom kolegi na principijelnoj podršci Grčke po pitanju Kosova i Metohije.\nTakođe, tokom današnjeg susreta dvojica ministara razgovarala su o uspostavljanju “nove trilateralne forme Grčka-Kipar-Srbija”.


Hiljade ljudi na ulicama Atine - Sputnjik Srbija\n00:53 28 Januar 2021\nHiljade ljudi na ulicama Atine\n23:01 03.07.2015 (osveženo 16:19 05.10.2015) Preuzmite kraći link\nPosledice političke doslednosti i zastoja pregovora između grčke Vlade i „Trojke“ postaje vidljiv na ulicama Grčke.\nHiljade ljudi okupilo se na trgu Sintagma u Atini da protestuje protiv daljih mera štednje uoči referenduma. Eksperti nagoveštavaju da bi veliki broj drugih južnih država evrozone verovatno sledilo primer Grčke u upozoravaju da bi domino efekat mogao da bude dramatičan za EU.\nPremijer Grčke Aleksis Cipras poručio je hiljadama svojih pristalica okupljenih u Atini da na referendumu u nedelju zaokruže „ne“, da bi „dostojanstveno živeli u Evropi“.\nCipras je odbacio upozorenja lidera EU da bi „ne“ na referendumu značilo izlazak Grčke iz evrozone.\n„U nedelju ne odlučujemo samo o tome da li ćemo ostati u Evropi — odlučujemo o tome da u Evropi živimo dostojanstveno“, rekao je Cipras.\n„Pozivam vas da kažete ’ne‘ ultimatumima i okrenete leđa onima koji će vas terorisati“, dodao je grčki premijer.\npodrška, protest, referendum, Atina, Evropa, Grčka


Vučić se sastao sa Čen Bo\nOktobar 28, 2020 11:40\nPredsednik Vučić i ambasadorka Čen su razgovarali o rezultatima borbe protiv zarazne bolesti kovid-19 u Srbiji i Kini. Vučić se interesovao za rezultate kineskih stručnjaka u razvoju vakcine protiv korona virusa i izrazio zadovoljstvo njihovim napretkom. On je i ovom prilikom izrazio zahvalnost predsedniku Siju i Kini na velikoj pomoći u borbi sa pandemijom, koja je omogućila da Srbija postiže bolje rezultate od većine drugih zemalja.\nVučić je rekao da je nedavna poseta člana Politbiroa CK KP Kine i direktora Kancelarije Komisije za spoljne poslove Jang Điečija potvrdila da Srbija i Kina uspešno grade bilateralne odnose i razvijaju saradnju u svim oblastima i izrazio nadu da će okolnosti uskoro dozvoliti da bude realizovana poseta predsednika Sija Srbiji. Ambasadorka Čen je prenela veliko zadovoljstvo visokog kineskog zvaničnika Janga posetom Srbiji i razgovorima sa predsednikom Vučićem. Predsednik je ovom prilikom uputio pozdrave predsedniku Siju i izrazio zahvalnost na političkoj i ekonomskoj podršci Kine našoj zemlji.\nVučić i ambasadorka Čen su zajedno razmotrili konkretne projekte na kojima Srbija i Kina zajedno rade, poput deonice auto-puta Preljina-Požega, obilaznice oko Beograda i pruge Beograd-Stara Pazova. Oni su konstatovali da ti projekti dobro napreduju, kao i pripreme za realizaciju projekta Fruškogorski koridor. U isto vreme su naglasili značaj projekta regulacije otpadnih voda i izgradnje kanalizacione mreže.\nDvoje sagovornika su se saglasili da dobrom napretku doprinosi međusobno razumevanje, koje karakteriše odnose dveju zemalja i dvojice predsednika.\nVarhelji pozdravio odluku Srbije, poziva Crnu Goru da uradi isto 6\nDačić: MSP postupilo kako treba 12\nTužna sudbina Ivone iz Ugljara 11244\nPriština ukida platni promet na severu, zabranjuje ulazak srpskih funkcionera i vozila sa srpskim tablicama? 9815\nVlahović: Izjava Varheljija podriva objektivnost politike EU\n9:08 November 30, 2020\n9:04 November 30, 2020\n8:55 November 30, 2020\nVirusom korona zaraženo više od 63 miliona ljudi\n8:49 November 30, 2020


Vašington je prepun muzeja svih veličina i oblika, posvećenih umetnosti, tehnologiji i istoriji. Najnoviji među njima, otvoren tek pre četiri meseca, prati istoriju novinarastva. Takozvani "Njuzeum" ima izuzetnu lokaciju, nalazi se otprilike na pola puta između zgrade američkog Kongresa i Bele kuće, a njegova blizina centrima američke političke moći šalje moćan signal kada je reč o važnosti koju Amerikanci pridaju slobodi izražavanja.\nNjuzeum je gotovo u potpunosti sagrađen od stakla i odražava transparentnost medija. Veliki televizijski ekrani mogu se videti i spolja, a na fasadi zgrade ugraviran je Prvi amandman ustava SAD, osnova svih američkih sloboda, kao što su sloboda veroispovesti, sloboda govora i sloboda štampe.\nNjuzeum je kolaž slika, fotografija, video snimaka i novinskih isečaka koji se neprestano menjaju. On spaja novu i staru tehnologiju, kako bi ospatio celokupnu istoriju vesti. Potpredsednik Njuzeuma Suzan Benet kaže da je pokretačka snaga ovog svojevrsnog muzeja novinarstva bio osnivač dnevnika USA Today.\n"Njuzeum predstavlja ideje mnogih. Al Nojhart, osnivač USA Today-a i Fridom Foruma, kaoji je i naš glavni osnivač, smatrao je da treba da imamo muzej vesti. Prvi je otvoren 1997. u Virdžiniji i radio je pet godina, a jedna od stvari koje su nas iznenadile bila je koliko posetioca je želelo da vidi muzej vesti. To je naravno dovelo do odluke da izgradimo mnogo veći i bolji muzej".\nNjuzeum je ogroman: ima 75 hiljada kvadratnih metara izložbenog prostora, 14 galerija na sedam različitih nivoa. Iako je posvećen novinarstvu kao profesiji, Benet ističe da novinari nisu očekivana publika.\n"Nismo ga izgradili za novinare, već za one koje zanima historija i važna pitanja današnjice, politika, Imamo 15 bioskopskih sala ovde".\nRalf Eplbaum je dizajnirao izložbe u Njuzeumu.\n"Ovo je bučan muzej, u kome ljudi pričaju jedni s drugima, jer prolaze kroz slike iz svog živita".\nPosetioci se slažu.\nZvaničnici Njuzeuma nadaju se da će sloboda medija, ali i svi oni muškarci i žene koji su posvetili živote pisanju radne verzije istorije - biti inspiracija za posetioce.


Svečano uručenje plakete pobedniku međunarodnog foto-konkursa „Viki voli Zemlju“, Beograd, 30. novembar 2016. godine | Turistička organizacija Srbije\nSvečano uručenje plakete pobedniku međunarodnog foto-konkursa „Viki voli Zemlju“, Beograd, 30. novembar 2016. godine\nVikimedija Srbije, Zavod za zaštitu prirode Srbije i Turistička organizacija Srbije organizuju svečano uručenje plakete pobedniku međunarodnog foto-konkursa „Viki voli Zemlju“ Čedomiru Žarkoviću. Dodela ovog priznanja biće u Beogradu, u prostorijama Turističke organizacije Srbije, Čika LJubina 8, 30. novembra 2016. godine u 18.00 časova.\nPlaketu svetskom pobedniku uručiće predsednik Vikimedije Srbije Filip Maljković, a dva osvojena mesta na svetskom takmičenju pozdraviće i predstavnici Zavoda za zaštitu prirode Srbije i Turističke organizacije Srbije.\nFotografija Čedomira Žarkovića koja prikazuje bigrene kade Stopića pećine proglašena je najlepšom slobodnom svetskom fotografijom zaštićenog prirodnog dobra za 2016. godinu na međunarodnom foto-konkursu Vikimedije Viki voli Zemlju (Wiki Loves Earth). Srbija je zauzela i 15. mesto, sa fotografijom kanjona Rače Vladimira Mijailovića.


Ksenija Prodanović\t 13.05.2021. 09:07h\nU pismu u kome se ponavljaju tvrdnje Donalda Trampa da su prošlogodišnji izbori na kojima je izgubio bili pokradeni, se navodi i da je bez fer i iskrenih izbora koji odražavaju volju građana, Amerika izgubljena.\nGrupa penzionisanih generala i admirala koja sebe naziva "Oficiri zastave za Ameriku" pozvala je FBI i Vrhovni sud da ne ignorše izborne neregularnosti kao što su uradili 2020.\nPotpisnici pisma doveli su u sumnju Bajdenove mentalne sposobnosti.\n"Mentalno i fizičko stanje glavnokomandujućeg se ne sme ignorisati. On mora da bude u stanju da u svakom trenutku brzo donosi odluke koje će biti odgovarajuće za nacionalnu bezbednost", naveli su potpisnici pisma.\nOni su dodali da nedavne istrage predsedavajuće Predstavničkog doma američkog kontgresa o procedurama za dobijanje nuklearnih ključeva "šalju zabrinjavajući signal protivnicima i dovode u pitanje komandujući poredak".\nJedan od potpisnika pisma, general major Džo Orbakl koji je služio u Vijetnamu i kasnije komandovao Komandom industrijskih operacija rekao je Politiku da se penzionisani oficiri ne mešaju u politiku ali da je situacija u zemlji danas takva da su bili prinuđeni na to.


Društvo Archives - Page 417 of 489 - Studio B\nVulin: Novi zakoni nedovoljni ukoliko se nasilje ne prijavljuje\n2016/07/20 2 years, 2 months ago Detaljno...\nMinistar za rad, zapošljavanje, boračka i socijalna pitanja Aleksandar Vulin ocenio da promene u zakonodavstvu neće biti dovoljne, ako ljudi ne prijavljuju nasilje. Vulin je danas u Žitištu dodao i da nema tog zakona koji u svaku kuću može uvesti policajca ili socijalnog radnika, već da se nasilje mora prijaviti, a ljudi biti jedni uz druge.\nBiraju se novi miritelji i arbitri za radne sporove\nRepublička agencija za mirno rešavanje radnih sporova objavila je danas konkurs za izbor još 10 arbitara i miritelja koji će rešavati sporne situacije između poslodavaca i zaposlenih, odnosno rukovoditi pregovorima između njih.\nAmbasador Turske u Beogradu Mehmet Kemal Bozaj ocenio je danas da je pokušaj puča u Turskoj bio napad na demokratiju, da su mesta na moru-letovališta za turiste bezbedna i da su Ankara i Istanbul, gde su bili incidenti, bezbedni.\nInstitut naručio 60.000 vakcina protiv bolesti kvrgave kože\nDirektor Veterinarskog specijalističkog instituta za Šumadiju i Pomoravlje u Jagodini Zoran Rašić izjavio da je ta ustanova naručila 60.000 vakcina protiv nodularnog dermatitisa (kvrgave kože) goveda, iako, kako je rekao, goveda u Šumadiji i Pomoravlju, nisu ni zaražena ni ugrožena.\nPrijave protiv više od 300 osoba za krijumčarenje ljudi\nOd početka godine podneto je više od 300 krivičnih prijava za krijumčarenje oko 2.500 ljudi. Najveći broj migranata je iz Avganistana i Pakistana.\nSNS pozvao NUNS i NDNV da posete izložbu Necenzurisane laži\n2016/07/19 2 years, 2 months ago Detaljno...\nSrpska napredna stranka nije iznenađenja reagovanjem NUNS-a i NDNV na izložbu "Necenzurirane laži", ali jeste, kako je saopšteno, zetečena činjenicom da predstavnici ovih udruženja ne poznaju čak ni osnovne postulate demokratije, slobodnog društva i principe slobode medija.\nSNS: Izložba „Necenzurisane laži“ kao dokaz da nema cenzure\n2016/07/18 2 years, 2 months ago Detaljno...\nU beogradskoj galeriji Progres otvorena je izložba "Necenzurisane laži", koju je priredila pres služba Srpske napredne stranke, na kojoj su prikazani negativni medijski sadržaji objavljeni u prethodne dve godine o aktuelnoj vlasti, a na osnovu kojih, kako navode, građani mogu da procene da li ima cenzure u Srbiji.\nMinistarstvo: Janković da bude zaštitinih svih građana\nStručna služba Ministarstva za rad, zapošljavanje, boračka i socijalna pitanja podseća Zaštitnika građana, Sašu Jankovića, da bi po Ustavu i zakonu morao da bude zaštitnik svih građana a ne samo onih na čijim protestima službeno prisustvuje.\nU Velikoj Hoči pomen za 85 stradalih Srba orahovačke opštine\nU Velikoj Hoči danas je održan pomen stradalim Srbima orahovačke opštine između 11. i 28. jula 1998. godine.\nVulin: Srbija će zaštiti svoje granice\nMinistar za rad, zapošljavanje, boračka i socijalna pitanja Aleksandar Vulin upozorio je danas da svaka nestabilnost u Turskoj, gde se nalazi više miliona potencijalnih migranata može da utiče na Srbiju, da postoji bojazan od povećanja broja migranata i da je to jedan od razloga za podizanje mera bezbednosti.


Nema preživjelih u padu pakistanskog aviona – Haber.ba\nSvih 48 putnika i članova posade stradali su kada se pakistanski avion srušio danas u planinskoj oblasti na sjeveru zemlje, izjavio je direktor pakistanske aviokompanije “Pakistan international airlines” (PIA) Muhamad Azam Sajgol.\npad aviona - Faktor\nOn je naveo da je avion redovno održavan i da je u oktobru prošao provjeru, koja se provodi nakon svakih 500 sati leta.\n“Mislim da nije u pitanju tehnička ili ljudska greška”, rekao je Sajgol, dodajući da će biti provedena “odgovarajuća istraga”, javlja “Fena”…\nAviokompanija je ranije objavila da je u avionu bilo 48 putnika i članova posade, podsjeća “Reuters”.\nRanije danas pakistanski ministar za avijaciju Irfan Elahi rekao je da je avion imao problema sa motorom, ali da je prerano da se utvrdi uzrok nesreće.\nNa fotografijama, koje su objavile pakistanske televizijske stanice i pojedini društveni mediji, vidi se olupina u plamenu na planinskoj padini.\nTeme:izdvojeno, pad aviona, Pakistan\nAVION SE SRUŠIO U MORE: Ima poginulih


Bećirović i Tadić na prvom samitu zemalja-članica Unije za Mediteran – Magazin Plus\nHome/Bećirović i Tadić na prvom samitu zemalja-članica Unije za Mediteran\nZamjenik predsjedavajućeg Predstavničkog doma PSBiH Denis Bećirović i zamjenik predsjedavajućeg Doma naroda PSBiH Ognjen Tadić učestvovali su na Prvom samitu predsjednika parlamenata zemalja-članica Unije za Mediteran, koji je na poziv predsjednika Evropskog parlamenta, Martina Šulca, danas održan u Marseju.\nČetrdeset dva čelnika parlamenata zemalja članica Evropske unije i zemalja Mediterana izazili su zabrinutost zbog nedostatka napretka u projekatima koji su isplanirani na Samitu Unije za Mediteran u Parizu 2008.\nOni su istakli uvjerenje da vlasti zemalja s obje strane Mediterana moraju značajno da intenziviraju napore kako bi ispunili očekivanja ljudi koje predstavljaju.\nCentralne teme o kojima se raspravljalo odnosile su se na značaj saradnje u okviru Unije za Mediteran, s ciljem pronalaženja rješenja u vidu projekata za infrastrukturu, životnu sredinu i energiju.\nUčesnici Samita su kao prioritet naveli uspostavljanje Euro–Mediteranske oblasti obrazovanja, nauke i istraživanja.\nOni su istakli da će se posebna pažnja usmjeriti na konsolidaciju Euro-Mediteranskog univerziteta.\nDiskutujući o neriješenim sukobima u regionu Mediterana, prisutni su se složili da oni ne smiju biti korišteni kao izgovor za odgađanje napretka u tim zemljama.\nSa Samita je upućen poziv Evropskoj uniji i Arapskoj ligi da se obavežu da će obnoviti mirovne pregovore na Bliskom istoku.\nInače, ovaj samit predstavlja prvi sastanak na visokom nivou nakon skupa šefova država i vlada Unije za Mediteran održanog u Parizu 2008. te prvi regionalni politički susret nakon “arapskog proljeća”, saopćio je Sektor za odnose s javnošću PSBiH.\nElvedina Muzaferija u francuskom Val-d’Isèru završila uspješnu sezonu


Na putu stvaranja doma — Srećan život — Lovesensa.rs\nNa putu stvaranja doma\nAko ste posvećeni stvaranju doma i podizanju dece, može se dogoditi da sagorite od neprekidnog davanja.\nPut stvaranja doma i podizanja dece može biti jedna faza u vašem životu, posle čega ćete se uputiti u istraživanje drugih pravaca. No, na ovom putu stvaranje porodice nije neminovno, ljudi na ovom putu mogu se baviti profesijama vezanim za zdravlje ili obrazovanje, a mogu biti i pripadnici verske zajednice.\nPut stvaranja doma jedan je arhetipova koje je, na osnovu Jungovih arhetipova, opisala holistički terapeut Cassandra Lorius opisala je u svojoj knjizi "Homeopatija za dušu".\nŠiru zajednicu koja sadrži čitavu mrežu međusobnih veza kao i uzajamnog pomaganja doživljavaju kao produžetak sopstvene porodične strukture. Svoju ulogu roditeljstva koriste za negovanje iskre života u svojim potomcima ili nekim drugim osobama. Imaju snažan osećaj pripadanja i zajedništva, obezbeđuju stabilnost i podršku.\nIstovremeno poseduju fleksibilnu otvorenost i sposobnost prepuštanja životnim tokovima, prilagođavajući se promenljivim potrebama drugih. Ljudima na ovom putu su mnogo važniji međuljudski odnosi nego teorije o stvaranju doma.\nMeđutim mogu zanemariti sebe, nadopunjavajući se kroz druge, previše obuzeti težnjom da budu s drugima. Mogu se iscrpeti i sagoreti od neprekidnog davanja, postati frustrirani i pokušati da manipulišu drugima i da ih kontrolišu. Treba da paze da ne zloupotrebe svoju poziciju, ako se previše užive u osećaju autoriteta.


BEOGRAD ĆE NASTOJATI DA PITANjE KOSMETA RIJEŠI KOMPROMISOM | SRNA\nBEOGRAD ĆE NASTOJATI DA PITANjE KOSMETA RIJEŠI KOMPROMISOM\nBEOGRAD, 11. SEPTEMBRA /SRNA/ - Predsjednik Srbije Aleksandar Vučić izjavio je nakon sastanka sa predsjednikom Češke Milošem Zemanom da će Srbija nastojati da problem Kosmeta riješi kompromisom,a ne ultimatumom i zahvalio Češkoj za podršku koju pruža Srbiji po tom pitanju.\n"Predsednik Zeman je danas govorio i o čuvenoj De Golovoj `politici svih azimuta`, koju Srbija danas mora da ima. Dakle, da gleda na različite strane, da ima svoju evropsku politiku i evropsku agendu da želi da bude dio EU, ali da se ne stidi svojih dobrih odnosa sa Kinom i Rusijom, naprotiv da se time ponosimo i da želimo da imamo još bolju saradnju", rekao je Vučić.\nOn je prenio Zemanove riječi da je to način da Srbija kao zemlja koja se nalazi na raskrsnici puteva i pod raznim pritiscima iz različitih razloga uspijeva da obezbjeđuje sebi napredak i napredak u kvalitetu života za svoje građane.\nPredsjednik Vučić je na zajedničkoj konferenciji za novinare poručio da će se voditi i Zemanovim riječima da oni koji upravljaju zemljom moraju da vode državne i nacionalne interese, a ne da budu marionete i ponovio da će Srbija nastaviti da vodi politiku vojne neutralnosti kao i do sada.\n"To je odluka Narodne skupštine Srbije, odluka srpskog naroda. Ja smatram da je to najbolja odluka Srbije, jer mi tako brinemo o sebi, čuvamo svoje nebo, štitimo svoju zemlju. Istovremeno imamo dobre odnose sa NATO-om. Uvek ćemo da gledamo da takve odnose gradimo u budućnosti, da se ne bi ponovila 1999. godina,ali rane srpskog naroda iz 1999. godine nisu zacelile i danas je teško da nađete bilo koga ko razume šta je to NATO radio te 1999. godine, barem ovde u Srbiji", rekao je Vučić.\nPredsjednik Srbije je iskazao zadovoljstvo što ga je Zeman pozvao kao gosta na sastanak Vašingtonske grupe u Prag 3. oktobra.\nZeman je naglasio da svaki političar mora da brani interese svoje države, a ne da bude marioneta bilo koje strane vlasti.\nOn je u vezi sa Kosovom poručio da država koju predvode ratni zločinci ne bi trebala da se nalazi u zajednici demokratskih zemalja.\n"Haški tribunal je prije nekog vremena objavio vijest gde je izrazio prezrenje u vezi sa ratnim zločinima kosovskih predstavnika. Mislim da je upravo zbog toga dao ostavku predsjednik Vlade Kosova. Dozvolite da izrazim, iako je to lično, ali time i jače mišljenje, da država koju predvode ratni zločinci ne bi trebalo da se nalazi u zajednici demokratskih zemalja", rekao je Zeman.


Šarović: Dodik nije ovlašten da govori u ime SDS-a - Politički.rs\nPredsednik Srpske demokratske stranke (SDS) Mirko Šarović izjavio je da srpski član Predsedništva BiH i lider Saveza nezavisnih socijaldemokrata (SNSD) Milorad Dodik nije ovlašten da govori u ime SDS, kada je reč o prisustvu sutrašnjoj sednici Predstavničkog doma parlamenta BiH.\n“Ne postoji nikakav zajednički formalni dogovor parlamentarnih stranaka iz Republike Srpske u vezi sa neučestvovanjem na sutrašnjem zasedanju Parlamentarne skupštine BiH, tako da niko nije ovlašten da govori u ime svih parlamentarnih stranka i njenih klubova, pa ni u ime SDS, koji će se i u ovoj situaciji ponašati principijelno”, istakao je Šarović.\nOn je ocenio da bi bilo “pametno da se o ovoj delikatnoj situaciji oko sutrašnjeg zasedanja razgovaralo u okviru parlamentarnih stranaka i klubova i tražilo zajedničko i najbolje rešenje, jer su na dnevnom redu plate za više od sedam hiljada državnih službenika i zaposlenih u zajedničkim institucijama, koje se isplaćuju iz budžeta BiH”.\nAko se ne nađe odgovarajuće rešenje, upozorio je predsednik SDS-a, mogu se naneti višestruke štete interesima Republike Srpske i njenim gradjanima.\n“Rešenja koja se državnim službenicima i zaposlenicima posljednjih dana nude od pojedinaca, ali ne i institucija, su parcijalna i nedovoljno utemeljena”, zaključio je Šarović, saopšteno je iz SDS-a.\nDodik je ranije izjavio da srpski poslanici neće prisustvovati sednici Predstavničkog doma Parlamentarne skupštine BiH, koju je za sutra zakazao predsedavajući Predstavničkog doma Parlamentarne skupštine BiH Denis Zvizdić.\nDodik je rekao da đe tako ostati sve dok se ne stavi van snage zakon o zabrani negiranja genocida, koji je pred završetak svog mandata nametnuo bivši Visoki predstavnik Valentin Incko, prenela je Radio-televizija Republike Srpske (RTRS).\nPredstavnički dom parlamenta BiH trebalo bi sutra da razmatra predlog budžeta institucija BiH, a Zvizdić je ranije će oko sedam hiljada zaposlenih u institucijama BiH iz Republike Srpske ostati bez plata ako do kraja septembra ne bude doneta odluka o privremenom finansiranju institucija BiH.\nDodik je potom izjavio da će RS obezbediti sredstva za plate zaposlenima iz tog bh. entiteta zaposlenim u zajedničkim institucijama BiH, ne navodeći iz kojih izvora će taj novac biti obezbeđen.\nTagged: BIH, MILORAD DODIK, MIRKO ŠAROVIĆ, PREDSTAVNIČKI DOM BIH, REPUBLIKA SRPSKA, SDS


Dva ključna dana za Ameriku: Bitke za presto i Senat — šta dobija pobednik - 03.01.2021, Sputnik Srbija\nSudbina Amerike biće odlučena 5. i 6. januara ove godine. Prvog dana stanovnici Džordžije odlučuju ko će imati većinu u Senatu. Drugog će pristalice Džoa Bajdena... 03.01.2021, Sputnik Srbija\nanalize i mišljenja, sjedinjene američke države, sad, amerika, donald tramp, džo bajden, izbori\n21:14 03.01.2021 (Osveženo: 15:31 29.10.2021)\nOba doma Kongresa, Senat i Predstavnički dom, razmotriće na sednici 6. januara rezultate elektorskog koledža, koji je odlučio da je pobednik predsedničkih izbora kandidat demokrata Džozef Bajden. Prema zvaničnim rezultatima, on je prikupio 306, naspram 232 elektorska glasa republikanskog kandidata i aktuelnog predsednika SAD Donalda Trampa.\nIstovremeno, Tramp je za 6. januar najavio i veliki protest u Vašingtonu, pod sloganom „Zaustavite krađu“, a za sada je 11 republikanskih senatora najavilo da će tog dana na sednici Kongresa pokušati da ospori odluku elektorskog koledža. Taj potez podržao je i potpredsednik SAD Majk Pens, koji će predsedavati tom sednicom.\n© REUTERS / Jonathan ErnstTramp će 6. januara organizovati veliki protest pod sloganom „Zaustavite krađu“\nTramp će 6. januara organizovati veliki protest pod sloganom „Zaustavite krađu“\nSudbonosni dani za Ameriku\nPolitikolog Aleksandar Pavić za Sputnjik kaže da će uslovi za osporavanje elektorskih glasova iz spornih država najverovatnije biti ispunjeni, jer je za to potrebno da najmanje po jedan senator i kongresmen (pripadnik Predstavničkog doma) ulože žalbe, a pojedina očekivanja su takva da će to učiniti oko 140 kongresmena.\nS druge strane, advokat i analitičar Branko Pavlović uveren je da će na sednici Kongresa biti velikih tenzija, ali ne očekuje nikakav preokret. Ipak, on smatra da je pametno to što će se Tramp boriti do kraja, jer će motivisati biračko telo da glasa za republikance na ponovljenim izborima za dva senatorska mesta u Džordžiji, koji se održavaju samo dan ranije.\nIzbori u Džordžiji su podjednako važni, naglašava Pavlović, pošto odlučuju ko će nadalje imati većinu u Senatu, demokrate ili republikanci.\n„Ukoliko demokrate uzmu oba senatorska mesta u Džordžiji, biće 50-50, a onda potpredsednik ima odlučujući glas u Senatu. To je jako važno, naročito zbog imenovanja čitavog niza funkcija u vlasti, kada 20. januara Bajden i njegova ekipa budu došli, jer moraju da prođu Senat“, ističe Pavlović i smatra da će se izbori u Džordžiji završiti u korist republikanaca, čime će zadržati većinu u Senatu, što će sprečiti demokrate da „glatko“ vrše kadrovske promene.\nMeđutim, čak i ako republikanci osvoje oba senatorska mesta, Pavić napominje da to ne znači da će svi republikanci biti na Trampovoj strani i da će on imati većinu.\nMajk Pens — ključna figura?\nAnalitičar Branko Pavlović predočava da Pensova uloga nema težinu u republikanskom pokušaju zadržavanja vlasti, već da je značajna samo u slučaju izjednačenog broja demokratskih i republikanskih senatora.\nAleksandar Pavić, s druge strane, ipak ukazuje na to da pojedini republikanci tvrde da Pens ima pravo da samostalno ospori ubrajanje elektorskih glasova iz spornih država u konačan rezultat. Pens je to negirao, ali je ipak ostalo nejasno da li on zaista ima pravni osnov da to uradi ili ne.\n„Ako bi elektorski glasovi spornih država bili odbačeni, a da nijedan od kandidata nema 270 neophodnih za pobedu, onda bi se, po Ustavu, za predsednika glasalo u Kongresu, s tim što Predstavnički dom glasa za predsednika, a Senat za potpredsednika. Onda se glasa po delegacijama država. To znači da svaka država ima jedan glas. U tom slučaju, republikanci bi imali prednost u Predstavničkom domu, jer u 30 državnih delegacija oni imaju većinu“, napominje Pavić.\n© AP Photo / Jose Luis MaganaRepublikanci tvrde da Pens može da poništi elektorske glasove, on to negira\nRepublikanci tvrde da Pens može da poništi elektorske glasove, on to negira\nDuboka podeljenost Amerike\nPrema mišljenju Branka Pavlovića, 6. januar će za Ameriku biti značajan zbog toga što će se ponovo pokazati njena duboka podeljenost.\n„Ranije niko nije primećivao da 6. januar postoji kao ustavno-pravna mogućnost da se drugačije verifikuju mandati nego što je to prethodnim procesom utvrđeno. Taj datum će samo još jednom podvući duboku podeljenost Amerike, s kojom ona ne ulazi samo u ovu i narednu godinu, već i u deceniju koja je pred njom“, smatra Pavlović.\nNi analitičar Aleksandar Pavić ne vidi dobar scenario za Ameriku bilo da ishod svih dešavanja bude u Bajdenovu ili Trampovu korist. On je saglasan s mišljenjem da će ta zemlja nakon 6. januara biti dodatno destabilizovana, što će uticati na berze, vrednost dolara, poverenje u američko tržište...\n„Kako god da se to završi, desetine miliona Amerikanaca neće biti zadovoljno rezultatom i ništa neće moći da ih ubedi da je pravda izvršena“, zaključuje Pavić.\nPodsetimo, Tramp je odbio da prihvati poraz na predsedničkim izborima, tvrdeći da je bilo brojnih izbornih nepravilnosti. Njegov pravni tim do sada je započeo skoro 60 pravnih sporova kako bi osporio rezultate, ali je u većini tih slučajeva — izgubio.


Kvalifikovani elektronski potpis postaje sastavni deo poslovanja\nAdvokatska kancelarija Žunić - 2 years ago\nUsled progresivnog razvoja informaciono-komunikacionih tehnologija, elektronsko poslovanje postaje neminovnost. Uviđajući brojne prednosti, koje ovi noviteti nose i fizička i pravna lica ih sve češće počinju koristiti, kako za lične tako i za poslovne potrebe.\nJedna od ključnih komponenata elektronskog poslovanja jeste upotreba elektronskog sertifikata i kvalifikovanog elektronskog potpisa. Iako je elektronski potpis u propisima u Srbiji uveden ranije, do sada ga je mali broj građana koristio, jer je postojala složena procedura njegovog pribavljanja. Pretpostavka je da će se upotreba popularizovati donošenjem novog Zakona o elektronskom dokumentu, elektronskoj identifikaciji i uslugama od poverenja u elektronskom poslovanju (u daljem tekstu: Zakon), koji se primenjuje od oktobra 2017. godine.\nZakon koristi dosta tehničkih pojmova i nije jednostavan za razumevanje. Tako, na primer, Zakon definiše elektronski potpis kao skup podataka u elektronskom obliku koji su povezani sa drugim (potpisanim) podacima u elektronskom obliku tako da se elektronskim potpisom potvrđuje integritet tih podataka i identitet potpisnika. Jednostavnije rečeno, elektronski potpis je potpis kojim se pouzdano garantuje ko je potpisnik i o kom e-dokumentu se radi, sa ciljem da onemogući naknadno poricanje odgovornosti za sadržaj.\nSuština je da je elektronski potpis pandam za vaš svojeručni potpis u offline svetu i potpuno je priznat na sudu. Njemu se ne može osporiti punovažnost samo zbog toga što je u elektronskom obliku.\nIpak, da bi elektronski potpis imao važnost, on mora biti kvalifikovan. Uslov za sticanje takvog potpisa je posedovanje kvalifikovanog elektronskog sertifikata. Sertifikaciona tela koja izdaju kvalifikovani elektronski sertifikat su:\n- JP “Pošta Srbije” – sertifikaciono telo Pošte\n- Privredna komora Srbije – PKS CA (Sertifikaciono telo Privredne komore Srbije)\n- MUP RS – Sertifikaciono telo MUP RS\n- HALCOM BG CA\n- E – Smart Systems d.o.o. – ESS CA\n- Sertifikaciono telo Ministarstva odbrane i Vojske Srbije.\nSvrha kvalifikovanog elektronskog sertifikata je da omogući bezbedno korišćenje elektronskog potpisa. On potvrđuje vezu između javnog kriptografskog ključa korisnika i identiteta korisnika, koji je izvršio potpisivanje elektronskog dokumenta.\nNajčešća procedura za dobijanje kvalifikovanog elektronskog sertifikata jeste predaja zahteva i potpisivanje ugovora, a detaljnija uputstva za svako od ovih tela mogu se naći na njihovim veb-sajtovima.\nMeđutim, imajte u vidu da Zakon ne izjednačava svojeručni potpis i kvalifikovani elektronski potpis baš u potpunosti. Kvalifikovani elektronski potpis ne može da zameni overu svojeručnog potpisa, ako je posebnim zakonom predviđeno da se posao ne može preduzeti u elektronskoj formi. Na primer, ugovori i drugi pravni poslovi za koje je predviđeno da se sačinjavaju u formi overe potpisa, javno potvrđene - solemnizovane isprave, ili u formi javnobeležničkog zapisa ne mogu se potpisati elektronski. Drugim rečima, za potpisivanje kod javnog beležnika ćete još uvek morati nositi hemijsku olovku.\nZa ostale ugovore, na vama je da odaberete da li ćete odmah kreirati svoj online potpis, ili ćete se čvrsto držati svojeručnog potpisa u daljem poslovanju.\nAdvokatska kancelarija Žunićhttp://zuniclaw.com\nVeć trideset godina Advokatska kancelarija Žunić je posvećena pružanju usluga najvišeg profesionalnog standarda.\nSporazum o priznanju prekršaja – punjenje budžeta ili mehanizam za smanjenje sive ekonomije?\nUkida se štampanje računovodstvenih isprava - Papirne fakture odlaze u istoriju\nPotrebno hitno donošenje i implementiranje Zakona o e-poslovanju\nIzmene Zakona o privrednim društvima donose bolje uslove za male akcionare


Saveti za održavanje optimalnog stanja baterije na pametnom telefonu | Polarotor\nYou Are Here: Home » Smart Telefoni » Saveti za održavanje optimalnog stanja baterije na pametnom telefonu\nPosted on Polarotor on jul 1, 2020 // Comments Off\nBaterija na pametnim telefonima predstavlja jednu od najbitnijih komponenti i jedan je od ključnih faktora koji utiče na finalnu odluku korisnika pri kupovini. Može se reći da su mobilni telefoni „prerasli“ svoju prvobitnu ulogu, i da sada predstavljaju uređaje bez kojih praktično ne možemo da zamislimo dan. Kako bi svakodnevno korisničko iskustvo bilo prijatno i neometano, neophodno je da održavamo bateriju, a u nastavku je dato nekoliko saveta koji vam mogu pomoći u tome.\nVeliki broj korisnika praktikuje punjenje telefona tek onda kada istroše kapacitet baterije ili kada stanje bude kritično, pa potraga za utičnicom postane najvažnija stvar na svetu.Međutim, u praksi se pokazalo da se radni vek i autonomija baterije smanjuju ako se njen kapacitet često koristi do maksimuma. Preporučljivo je da ne dolazimo u situaciju da baterija „padne“ na ispod 20 odsto svog kapaciteta, budući da ovo može imati dugoročne posledice na njen radni vek. Takođe treba voditi računa o tome da bateriju ne punimo do maksimalnog kapaciteta, kako bi održavali njenu autonomiju na optimalnom nivou. Preporučuje se da baterija uvek bude na 20 do 80 odsto njenog kapaciteta.\nMnogi korisnici su naviknuti na praksu punjenja telefona dok spavaju, pa tako oni provedu celu noć na punjaču. Međutim, ova praksa sa sobom nosi i određene rizike. Ako je telefon tokom cele noći priključen na punjač, baterija će biti pod visokom voltažom duži vremenski period. U ovom konkretnom slučaju, aktivni materijal unutar baterije biće u metastabilnom stanju, što će u značajnoj meri ubrzati smanjenje radnog veka i automije baterije. Prepooručuje se pravovremeno skidanje telefona sa punjača kako bi se baterija održavala u optimalnom stanju.\nHemijske karakteristike litijumskih baterija određuju optimalnu temperaturu okruženja (definisano u korisničkom uputstvu koje se dobija uz pametni telefon). U okruženjima sa niskom temperaturom, elektrohemijska aktivnost baterije će se smanjiti, što znači da će snaga telefona koja može biti efektivno iskorišćena biti na nižem nivou u odnosu na rad pri „normalnim“ temperaturama. Kada telefon pokreće procese koji troše veliku količinu energije (kao što je fotografisanje, pravljenje video snimaka ili igranje video igrica), preostali kapacitet telefona koji se može iskoristiti će značajno pasti u odnosu na rad pri uobičajenim temperaturama. Na primer, korišćenje telefona dok se on nalazi na punjaču će generisati znatno veći stepen toplote, što će za posledicu imati brže pražnjenje baterije. Zbog toga se praksa korišćenja telefona na punjaču ne preporučuje.


Privrednici Čačka posetili Zrenjanin - Ozonpress :: internet portal\nPrivrednici Čačka posetili Zrenjanin\nČlanovi „Zrenjaninskog poslovnog kruga – ZREPOK“ ugostili su članove Poslovnog udruženja „Gradac 97“ iz Čačka. Cilj ovog poslovnog susreta bio je međusobno upoznavanje i iniciranje buduće saradnje članova poslovnih udruženja, kao i razmena iskustava u vezi saradnje privrede i lokalne samouprave u Zrenjaninu i Čačku.\nPredstavnici ZREPOK-a: Dragan Vidaković, Budimir Jovanović i Steva Kočalka vodili su poslovni dijalog sa Draganom Jovićem, predsednikom Udruženja Gradac 97 i vlasnikom firme „ALFACO“, Aleksandrom Stefanovićem iz kompanije „ElSat“, sa Sonjom Čakarević iz firme „CINI“, sa Milisavom Novičićem iz „Unipromet“-a, sa Aleksandrom Milojevićem iz „ETITEX“-a, Đorđem Risimovićem iz firme „Mikron“ i sa Draganom Gojkovićem iz kompanije „TGK“.\nNakon upoznavanja i umrežavanja privrednika, usledio je razgovor o saradnji između privrede i lokalne administracije, u ovom delu susreta su svoja iskustva izneli i predstavnici lokalnih samouprava iz Čačka i Zrenjanina. David Dimkić, pomoćnik gradonačelnika Zrenjanina u prisustvu privrednika porazgovarao je sa Radenkom Lukovićem, pomoćnikom gradonačelnika Čačka. Tema razgovora, između ostalih, bila je Zrenjaninska industrijska zona, funkcionisanje poslovnog inkubatora u Zrenjaninu i podrška Grada Zrenjanina lokalnoj privredi.\nRadenko Luković sa kolegama privrednicima iz Čačka informisao je prisutne o njihovoj saradnji između javnog i privatnog sektora, a potom su Čačani privukli pažnju sa konceptom „Foruma privrednika“, koja je nezavisna i nestranačka organizacija koju su osnovali šest poslovnih udruženja sa terotrije grada Čačka, radi zalaganja za stvaranje boljeg ambijenta za poslovanje svih privrednih subjekata, kao jedinom društvenom sloju koji svojim radom i sredstvima a na svoj rizik obavlja privrednu delatnost.\n„Ovo je izuzetan koncept za brzo razmenjivanje poslovnih kontakata, a pored toga je i dragoceno iskustvo za PU GRADAC 97, koje je odlučilo da se upozna sa nezavisnim poslovnim organizacijama u Srbiji. Smatramo da su nam ovakvi susreti preko potrebni kako bi se razvijala domaća privreda.“ – izjavio je Dragan Jović, predsednik Poslovnog udruženja iz Čačka.\nDragan Vidaković, predsednik ZREPOK-a je istakao neophodnost sveobuhvatnog povezivanja domaćih privrednika, privrede i poslovnih interesa i naglasio da su ovakvi skupovi odlični za razmenu informacija i kontakata u današnjem poslovnom svetu kada je vreme najdragoceniji resurs.\nOrganizatori i učesnici sastanka smatraju da ovakvi susreti, koji za cilj imaju umrežavanje domaćih privrednika i poslovnih organizacija u Srbiji, treba da se održavaju redovno u interesu daljeg razvijanja privrede u državi.\nNa kraju susreta, predstavnici udruženja Gradac su pozvali ZREPOK u uzvratnu posetu na čemu se predsednik ZREPOK-a zahvalio i uzvratio da će se sa zadovoljstvom odazvati ovom pozivu.\nMetalac uvećava prihod i dobit


Hocu.ba Konkurs za stipendirani studij na Abo Akademi Univerzitetu u Turkuu, Finska – Hocu.ba\nKonkurs za stipendirani studij na Abo Akademi Univerzitetu u Turkuu, Finska\nRok prijave 09.04.2018\nU okviru ERASMUS+ programa raspisan je konkurs za studente Elektrotehničkog fakulteta Univerziteta u Sarajevu za mobilnost na Abo Akademi Univerzitetu u Turkuu (Finska) u zimskom semestru akademske 2018/2019. godine.\nU skladu sa potpisanim ugovorom o realizaciji mobilnosti na Abo Akademi Univerzitetu u Turkuu, aplikanti mogu provjeriti dostupne odsjeke/studijske oblasti koje su date ovdje.\nNa konkurs se mogu prijaviti studenti drugog i trećeg ciklusa studija (master i PhD) Elektrotehničkog fakulteta Univerziteta u Sarajevu.\nputni troškovi do iznosa od 275,00 EUR,viza, dozvola za boravak i osiguranje nisu obuhvaćeni ovom stipendijom, te je stipendista dužan da ove troškove snosi sam.\nAutor Emina Mumić 2018 mladi prilika sarajevo stipendije studenti\n« Prijavite svoj film na Festival omladinskog zagovaranja u Banjaluci\nNapišite najbolji esej na temu šta vas inspiriše u životu i osvojite novčanu nagradu »


Budžet Zenice ostaje bez milion maraka!\nNaslovnica NAJNOVIJE Budžet Zenice ostaje bez milion maraka!\nZenica – Novim uputstvom Federalnog ministarstva finansija, koje se primjenjuje od početka 2016. godine, budžet Grada Zenice bi mogao biti oštećen za minimalno milion KM na godišnjem nivou, potvrdio je Dževad Selimović, pomoćnik gradonačelnika za budžet i finansije.\n– Prema novom koeficijentu koji pripada Gradu Zenici, prihodi po osnovu indirektnih poreza umanjuju se za oko osam posto – ističe Selimović. Efekti primjene nove odluke o raspodjeli javnih prihoda kantonima i jedinicama lokalne uprave već su se osjetili za januar ove godine, kada su prihodi Grada Zenice po ovom osnovu bili manji za oko četiri posto.\nMinistrica finansija FBiH Jelka Milićević je donijela Uputstvo o određivanju učešća kantona, jedinica lokalne samouprave i nadležnih kantonalnih ustanova za ceste u prihodima od indirektnih poreza i načinu raspoređivanja tih prihoda za 2016. godinu, po kojem su umanjeni koeficijenti o raspodjeli za četiri kantona u FBiH – Sarajevski, Tuzlanski, Zeničko-dobojski i BPK Goražde.


Predrag Marić: Na Sava kod Šapca proglašena vanredna odbrana od poplava – Balkanekspresrb.rs\nPomoćnik ministra unutrašnjih poslova i načelnik Sektora za vanredne situacije Predrag Marić izjavio je danas da je na reci Savi kod Šapca danas proglašena vanredna odbrana od poplava i naglasio da se ta reka nije izlila niti da očekuje da će do toga doći.\n„Pripadnici Sektora za vanredne situacije i svih lokalnih štabova za vanredne situacije od 2. marta su u stanju su priparavnosti. Nema izlivanja Save, pratimo situaciju na terenu i očekujem da će stanje pune pripravnosti kada je reč o Savi i ostalim vodotokovima u Srbiji, potrajati do 25. marta“, rekao je Marić.\nMarić je podsetio da je Republički štab za vanredne situacije već 5. marta zadužio Sektor za vanredne situacije, javna preduzeća „Srbija vode“, „Vojvodina vode“ i Republički hidrometerološki zavod da prate situaciju na terenu.\nNačelnik Sektora za vanredne situacije dodao je da će u narednom periodu, tokom aprila, zbog otapanja snega u Austriji, pažnja biti usmerena na Dunav i da će se obavljati celodnevna pripravnost i monitoring te reke.(press MUP)♦


I NAKON 3 MJESECA\nVruja, Foto: Arhiva Vijesti\n31.01.2011. 18:12h Ažurirano: 31.01.2011. 18:12h\nNakon skoro tri mjeseca od poplava, iz naselja Vruja u Gusinju se privremeno odselila veća polovina od 76 porodica, koje su ovdje bile nastanjene, jer se apsolutno nijesu stvorili uslovi za njihov povratak.\nPrema riječima predstavnika izbjeglih i raseljenih Mehmeda-Meda Kanjiže, stanje u naselju je veoma teško i najhitnije se mora postaviti novi patos u kućama, što je najveći uslov za povratak porodica u svoje stanove.\n„Potrebno je da se u 78 stanova postavi novi pod. Imamo obećanja da će se patos uraditi. UNHCR je već uradio patos u 10 stanova, a u ostalima će se postaviti kada se nabavi novac. U planu je da UNHCR završi 37 odsto posla, dok će ostalo najvjerovatnije završiti Vlada.\n“Bez obzira na to što se svi na razne načine bore da izbace vlagu iz svojih soba, to i dalje ne uspijevaju, iako je tokom januara bilo dosta sunčanih dana.\nMislim da ovaj narod, koji je mnogo izgubio u poplavama, zaslužuje konkretnu pomoć u novcu, da bi mogao da kupi bar dio kućnog inventara, koji su stekli mukotrpnim fizičkim radom, i molim sve nadležne da se malo više angažuju i pruže neku pomoć, kako se ne bi osjećali suvišnim i odbačenim.\nNakon poplava koje su nas zadesile, naselje je ličilo na groblje namještaja i bijele tehnike, koju više niko nema“, kazao je Kanjiža.\nOn dodaje da je u naselje do sada stizala pomoć u hrani i ćebadima, ali da je potrebno što hitnije uputiti novčanu pomoć, bar u vidu jednokratne, te apeluje na Vladu, Ministarstvo rada i socijalnog staranja i Opštinu, da se malo više angažuju povodom tog pitanja.\n„Hvala svima onima, koji su nam do sada pomagali bilo čime, ali apelujem na sve nadležne institucije da nas zaštite od rijeka Vruje i Dolje, jer ako još jednom voda prodre u naselje, bojim se da će naše barake završiti u Plavskom jezeru.\nPotrebna nam je novčana pomoć za kupovinu kućnog inventara, pa ako se takve pomoći dijele u drugim krajevima Crne Gore, pošteno bi bilo da i stanovnici Vruje dobiju takav vid odštete“, kazao je Kanjiža.\nNema novca ni za status\nKanjiža ističe da su zbog poplava stanovnici Vruje finansijski iscrpljeni, pa mnogi neće biti u mogućnosti da pribave svu dokumentaciju potrebnu za regulisanje statusa i boravak u Crnoj Gori, čiji rok ističe u novembru.\n"S obzirom na to da smo svi ostali bez novca, nijesmo u stanju da izvadimo dokumenta i da na vrijeme sredimo legitimacije za strance. Taj posao zahtijeva velike troškove oko putovanja za Srbiju i u druga mjesta iz kojih smo izbjegli, a otežavajuća okolnost je i što se neki od papira čekaju i po nekoliko mjeseci. Ako je iko i prikupio novac za te namjene, potrošio ga je preživljavajući nakon poplava".\nDošli smo u situaciju da molimo Skupštinu Crne Gore da rok produži, jer nijesmo u stanju da u datom roku završimo sve obaveze povodom tog pitanja.\nBilo bi realno da se taj rok produži do juna 2012. godine, s obzirom na sve što se izdešavalo tokom poplava i šta smo sve izgubili.\nU naselju, gdje živi 76 porodica, rade samo tri čovjeka, a dokumenta se bez novca ne mogu izvaditi.\nvan domova30 porodicaVrujaGusinje


Šest zamerki na rešenja ustavnih amandmana (na fotografiji Ustav Republike Srbije)\n"U predloženim ustavnim amandmanima ne vidi se šta to u njima pojačava nezavisnost srpskog pravosuđa. A od toga se krenulo kada se pristupilo procesu njihove izrade", kaže Dragana Boljević, predsednica Društva sudija Srbije.\n"Ono što je opšti stav mišljenja Venecijanske komisije je da nijedan amandman na Ustav koji je izradilo Ministarstvo pravde nije u potpunosti u skladu sa standardima i da svaki od tih članova mora pretrpeti određenu izmenu ako zaista želimo da dođemo do nezavisnog pravosuđa i samostalnog tužilaštva", navodi Antonijević.\n"To pokazuje da smo bili na dobrom putu kada smo poslali predloge amandmana. Ono što je najvažnije kada je reč o predlogu budućih amandmana jeste da će Ministarstvo pravde svakako prihvatiti sva mišljenja koje je dala Venecijanska komisija", saopštila je ministarka pravde Nela Kuburović.\n"Ona prati realnost i sam politički život unutar Skupštine Srbije koji se ne može nazvati najdemokratskijim. Naročito ako se pogleda kako danas izgledaju rasprave u parlamentu, koliko tu ima zloupotreba procedura i poslaničkih amandmana. Sve ukazuje na to da je Venecijanska komisija sa pravom zabrinuta za preveliki politički uticaj na Visoki savet sudstva", kaže Antonijević.\n"Da je pravila poređenje, ona bi kao na dlanu mogla da vidi da su rešenja na kojima insistira naša vlast u stvari snižavanje već dostignutog nivoa", naglašava Boljević.\nVenecijanska komisija istakla je i da važno da Visoki savet tužilaštva ne bude pod kontrolom vladajuće većine u Skupštini Srbije i da zadobije poverenje javnosti. Komisija je navela da predlog da se pet od 11 članova Visokog saveta tužilaštva bira u parlamentu stvara razlog za zabrinutost ako se uzme u obzir da u to telo ulaze i ministar pravde i vrhovni javni tužilac, kog takođe bira Skupština Srbije. U Komisiji su ukazali i da disciplinska odgovornost sudija i tužilaca nije precizno regulisana nacrtom ustavnih amandmana, već da se daje širok prostor za opoziv kako sudija tako i zamenika javnih tužilaca, kao i da treba izbegavati korišćenje termina "nestručnost" bez jasnog preciziranja o čemu se radi.\n"Logično je da se očekuje i nastavak javne rasprave jer su neka od pitanja ostavljena otvorena. Komisija je dala preporuku za nekoliko rešenja, pa je na samom pravosuđu, Ministarstvu pravde i svima koji će činiti radnu grupu da dođu do najboljeg rešenja za Srbiju", navodi Antonijević.\n"Upravo je stav Venecijanske komisije bio da pitanja koja je struka pokrenula u stvari nisu dobro rešena. Sada bi Ministarstvo pravde trebalo da prihvati tu realnost, da u dobroj nameri organizuje raspravu i bude otvoreno za argumente i predloge", zaključuje Boljević.


Natalija Apostolova (Foto Kontakt)\nApostolova je rekla da za sada sve protiče u najboljem redu , da su predstavnici CIK-a i OEBS-a koji asistiraju veoma od pomoći, da postoji red i sve je urađeno na veoma miran i organizovan način.\n“Videli smo predstavnike i drugih partija, ne samo Srpske liste i čak je i uslovno glasanje urađeno na veoma organizovan način”– kazala je Apostolova\nPodsetivši na nedavnu deklaraciju koja se odnosi na izbore, a koju su, prema njenim rečima, potpisale sve političke stranke u skupštini, uključujući i Srpsku listu, Apostolova je ocenila da ta inicijativa počinje da jača izborni proces na Kosovu.\n“Današnja poseta koju sam ovde imala još jednom naglašava koliko je naša inicijativa važna” – kazala je Apostolova.\nOna je navela da postoje problemi, na primer, sa biračkim spiskovima, da nekih nema imena, ili da postoje imena koja ne odgovaraju, kao i drugi tehnički problemi koji se moraju rešiti.\n“Današnjom posetom ovom biračkom mestu, a posetiću i druga, mnogo sam više uverena da moramo ići s tom inicijativom. To je veoma važno i veoma je korisno za Kosovo. Na Kosovu će biti još izbora, tako da što pre se ljudi organizuju i podrže nas u ovoj inicijativi, bićemo uspešni” – istakla je Apostolova.\nOna je napomenula da su do sada, na Kosovu od 2013. i 2014. godine bile tri misije za posmatranje izbora, da postoji 47 preporuka koje su veoma važne, ali da nijedna od njih još nije sprovedena.\n“Zato sam danas ovde, želim da vidim taj proces i mnogo sam više uverena da smo na pravoj strani sa jačanjem ovog procesa” – istakla je šefica Kancelarije EU na Kosovu.\nNa pitanje da li se nada da gradonačelnici koji budu izabrani neće dati ostavke, kao što je bio slučaj, Apostolova je izrazila nadu u saradnju sa lokalnim samoupravama.\n“Veoma smo angažovani sa lokalnom samoupravom, imamo veliki broj projekata, imamo Fond za razvoj koji je takođe posvećen ovom delu Kosova, tako da se nadam da ćemo imati dovoljno vremena da radimo zajedno” – rekla je Apostolova.\n04.04.2020 U srpskim sredinama ukupno 22 pozitivna slučaja (266)\n04.04.2020 "Gazeta Sinjali da ukloni lične podatke obolelih od koronavirusa" (257)


Politika Privatnosti - Vegavita SHOP\nPristupanjem sajtu Vegavita SHOP (vegavita.shop), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nVegavita SHOP (vegavita.shop) sajt je u vlasništvu firme NF-tel d.o.o., sa matičnim brojem i sedištem u Srpskih ratnika bb, RS, Pale.\nPrilikom popunjavanja registracionog formulara na sajtu Vegavita SHOP (vegavita.shop), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za Vegavita SHOP (vegavita.shop) ili neku treću stranu, sa kojom Vegavita SHOP (vegavita.shop) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Vegavita SHOP (vegavita.shop), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i Vegavita SHOP (vegavita.shop) niti će zahtevati, niti će ćuvati informacije vezane za Vašu kreditnu karticu.\nVegavita VSJ 240 AC PLUS - novi model za 2016 godinu


Irska sve bliža zajmu EU-MMF\nUlični prodavac u Irskoj\nIrska se danas približila pozajmici za izbavljenje iz dugova vrednoj više desetina milijardi eura, koju bi dobila od svojih evropskih partnera i Medjunarodnog monetarnog fonda kako bi spasila svoje dugom opterećene banke i stabilizovala ekonomiju.\nGuverner Irske centralne banke, Patrik Honohan, rekao je da nikakve odluke nisu donete o tačnoj sumi pozajmice. Medjutim, on je ukazao da će zajam biti dovoljno veliki da zemlja stekne „adekvatnu moć“ da se nosi sa finansijskim problemima.\nTakodje je ukazao da bi ovaj zajam mogao da bude u obliku takozvanog „faznog finansiranja“, odnosno sredstava dostupnih kada i ako zemlji bude potrebno.\nFunkcioneri Evropske unije, Evropske Centralne banke i MMF-a razmatraju u Dablinu finansijsko stanje i bankovne knjige. Irska je zapala u dužničku krizu kada je vlada morala da sa preko 60 milijardi dolara izbavi neke od vodećih banaka u zemlji, što je je suma jednaka trećini bruto nacionalnog proizvoda te zemlje.


Vang Ji i Kuleba o okončanju sukoba u Ujrajini\nTanjug 5. aprila 2022. 06:35\nŠANGAJ – Kineski ministar spoljnih poslova Vang Ji razgovarao je telefonom sa svojim ukrajinskim kolegom Dmitrom Kulebom i ponovio da Peking apeluje da se povedu pregovori o okončanju sukoba u Ukrajini.\nPeking je saopštio da je do razgovora dvojice diplomata došlo na zahtev ukrajinske strane, kao i da je to bio prvi zvanični kontakt predstavnika dve zemlje na visokom nivou od 1. marta.\nTokom prethodnog razgovora Kulebe i Vang Jia ukrajinski ministar spoljnih poslova je zatražio od Pekinga da iskoristi svoje veze sa Moskvom „kako bi se zaustavila ruska invazija na Ukrajinu“, podseća se u izveštaju Rojtersa.\nKuleba je tokom jučerašnjeg razgovora izrazio zahvalnost svom kineskom kolegi na solidarnosti Pekinga sa civilnim žrtvama.\n„Obojica delimo uverenje da okončanje rata protiv Ukrajine služi zajedničkim interesima mira, globalne bezbednosti i međunarodne trgovine“, rekao je šef ukrajinske diplomatije.\nKineski ministar je konstatovao da se ratovi na kraju uvek okončaju i naglasio da je ključno razmišljati o bolnim posledicama sukoba i kako održati trajnu bezbednost u Evropi i uspostaviti uravnotežen, efikasan i održiv evropski bezbednosni mehanizam.\nMinistar Vang Ji je potvrdio da je Kina spremna da preuzme „konstruktivnu ulogu u objektivnoj poziciji“.\nKina, koja se tokom poslednjih godina zbližila sa Moskvom, ali ima i srdačne diplomatske i jake trgovinske veze sa Ukrajinom, odbila je da osudi napad Rusije na tu zemlju i nazove rusku intervenciju „invazijom“.


Stefanović: Srbija ne učestvuje u trci za naoružanjem - Radio televizija Pančevo\n27. decembra 2020. 27. decembra 2020. 0220\nSrbija ne ucestvuje u trci za naoružanjem, kao što je često optužuju, izjavio je ministar odbrane Nebojša Stefanović i dodao da će vojni budžet za 2021. godinu biti približno isti kao i za ovu, nešto ispod 900 miliona evra.\nSrbija ne učestvuje u trci za naoružanjem\nNesporno je da postoji trend povećanja nabavki u vojnom sektoru u celom regionu, ali Srbija ne ucestvuje u trci za naoružanjem, kao što je često optužuju, izjavio je ministar odbrane Nebojša Stefanović i dodao da će vojni budžet za 2021. godinu biti približno isti kao i za ovu, nešto ispod 900 miliona evra.\nStefanović je, gostujući na TV Prva, naglasio da će se taj novac trošiti, kao što je i usvojila Narodna Skupština, na povećanje plata zaposlenih.\n„Hoćemo da povećamo standard vojnika. Veoma mi je važno da vojnici imaju dobar standard. O tome sam pričao sa predsednikom“, rekao je Stefanović dodajući da će vojnici, pored povećanja od pet odsto od januara, imati povećanje od 10 odsto od aprila.\nOn je dodao da je „veliko naprezanje“ u vreme kada je kriza korona virusa osakatila svetsku ekonomiju i utiče na svakoga, da se pronađu sredstva i povećaju plate i zahvalio predsedniku Srbije Aleksandru Vučiću, jer je, kako je naveo, prepoznao da bez toga ne može biti većeg broja vojnika i da se ne mogu ispuniti svi zadaci vojske.\nStefanović je istakao da ovih dana treba da stigne prvih 13 „Miloša“ u jednice Vojske Srbije, kao i oklopno voizilo „Lazar“ i dodao da očekuje da se do kraja godine upotpuni ceo divizion haubica „Nora“.\n„Razmisljamo i šta možemo da nabavimo iz inostranstva“, poručio je Stefanović.\nStefanović je dodao da je budžet za odbranu i naoružanje Srbije usmeren na ono što joj najviše treba – pojačanje domaćeg kapaciteta.\n„Mi investiramo u domaće proizvodne kapacitete“, rekao je Stefanović.\nOn je naglasio da Srbija želi da razvije ono što je konkuretno na svetskim tržistima, kao što su oklopna vozila, haubice i novi savremeni borbeni sistemi.\nStefanović je podvukao da kada neke „komšija“ dobiju oružje, poput Hrvata, to ukazuje da se oni naoružavaju, a istakao je i da velike budžete na naoružanje troše i Mađari, Rumuni, Bugari.\nStefanović je naglasio da se Srbija trudi da njena vojska bude modernizovana na način da ima savremenu tehnologiju koja je dovoljan garant sigurnosti i bezbednosti zemlje.\n„Bez ozbiljne, jake i čvrste vojske, nema suvereniteta i stabilnosti zemlje. Naša vojska služi kao faktor odvraćanja. Mi hoćemo da snažna vojska Srbije bude faktor odvraćanja svakome ko bi pomislio da nas ugrozi, ali mi ne idemo u bilo kakvu suludu trku naoružavanja. Mi nabavljamo ono što nam treba i trudimo se da budemo što jači“, poručio je Stefanović.\nOn je dodao da naša Vojska dobro saraduje sa svim partnerima i da ima kapacitet da se pridruži u mirovnim misijama UN i EU.\nStefanović je naglasio da svi moraju da poštuju odluku Srbije o vojnoj neutralnosti, a upitan za kritike Zapada zbog nabavke naoružanja iz Rusije, ministar kaže da nijedna od tih strana nije presrećna kad bilo šta radimo sa onom drugom stranom.\n„Kada nabavljamo, vodimo se isključivo našim interesima“, rekao je Stefanović.\nNa konstataciju da su vežbe s međunarodnim partnerima suspendovane i pitanje šta će biti u budućnosti u vezi s tim, Stefanović je podsetio da je doneta odluka o moratorijumu na sve vojne vežbe do 8. marta 2021.\n„Nakon toga ćemo nastaviti pripreme, tada ćemo razmatrati gde ćemo učestvovati u 2021. godini. Nije sporno da učestvujemo u vežbama, kao vojno neutralna zemlja mi želimo da učestvuje“, poručio je Stefanović.\nOn je dodao da će srpski vojnici vežbati sa svima, jer svi žele da vežbaju kod nas i poručio da veruje da će 2021. biti realizovane i neke vežbe na tlu Srbije sa različitim partnerima.\nGovoreći o bezbednosnim izazovima, Stefanovic kaže da je danas to pitanje mnogo složenije nego nekada i dodao da su se ti izazovi promenili u poslednjih 10-ak godina.\nU tom kontekstu ukazao je na terorizam koji je prisutan i u najrazvijenijim delovima sveta, a istakao je i da je u poslednjih godinu dana bezbednosni izazov i virus korona koji slabi ekonomski svaku zemlju, kao i kampanja protiv vakcinacije.\nKada je reč o izazovima u regionu i na KiM, Stefanović navodi da je stav Srbije, kao garanta Dejtonskog sporazuma, nepromenjen i u tom smislu, ističe da do promena u BiH ne može doći dok se ne dogovore sve strane, kao i da to ne može biti na štetu srpskih institucija.\n„Trudimo se da se ne mešamo“, rekao je Stefanović dodajući da Srbija želi da nastavi da pomaže i da joj niko ne može zabraniti da voli RS i svoj narod.\nŠto se tiče Kosmeta, Stefanović primećuje da postoje stalni pritisci da se Srbi iseljavaju s KiM, kao i da zvanični Beograd upozorava na upade na sever Kosova.\n„To za nas ostaje vrlo teško pitanje“, rekao je Stefanović i poručio da Srbija nikad više neće dozvoliti progon svog naroda.\nStefanović je na TV Prva naveo da je i vojno zdravstvo dalo veliki doprinos, kao i svi pripadnici Vojske Srbije u borbi protiv Covid 19 i to od početka epidemije u našoj zemlji.\nU tom smislu istakao je da se na VMC Karaburma leče najteži bolesnici, a da pripadnici VS nikada nisu i neće izbegavati zadatke kojima mogu da zaštite i pomognu svojim građanima.\nPodsećajući da je koordinator VMC Karaburma dr Ivo Udovičić kazao da su napravili jelku od skafandera i druge zaštitne opreme u hodniku bolnice u zelenoj zoni, jer će tamo dočekati Novu godinu, kao i da je kroz šalu pozvao građane da im se pridruže, Stefanović je pozvao sve da ostanu kod svojih kuća i na taj način pomognu celokupnom stanovništvu i zdravstvenom sistemu.\n„Pozivam građane da im se ne pridruže, da ostanu kod kuća i da ostanemo zdravi, a da oni što pre zatvore tu bolnicu i da možemo da kažemo da smo pobedili“, kazao je Stefanović.\nBesmislene optužbe da je vakcinacija po etničkom principu\nBesmislene su izjave da se na Kosovu i Metohiji vrši vakcinacija po etničkom principu, izjavio je ministar odbrane Nebojša Stefanović navodeći da Srbija obavlja vakcinaciju tamo gde je u mogućnosti da to čini u južnoj pokrajini.\nStefanović je za TV Prva istakao da se vakcinacija vrši samo po medicinskim i zdravstvenim principima i naveo da naša zemlja nema potpuni suverenitet, odnosno ne može da sprovede sve mere u potpunosti u svim delovima KiM.\n„Nemamo mogućnost da intervenišemo u određenim delovima KiM. Mi smo to učinili tamo gde je moguće, ali to se radi samo po zdravstvenim principima. I ranije je bilo, i sada je, da je epidemiološka situacija teža, i tamo gde smo mogli da obezbedimo, obezbedili smo da pomognemo“, kazao je Stefanović.\n„Došli smo u situaciju koja je totalno paradoksalna, da Albanci optužuju Vučića i svoje političare da kleče pred Vučićem dajući njemu državotvornu ulogu, a da opozicioni političari u centralnoj Srbiji se pridružuju hajci iz drugog ugla i govore kako je Vučić na etničkom principu sprovodio vakcinaciju. Jako je teško to staviti u logičku oblandu, jer logike nema nikakve“, kazao je Stefanović.\nStefanović navodi i da ako budemo imali dovoljno, ništa neće smetati i da se deo ustupi Republici Srpskoj.\nUpitan da li to može da izazove probleme u BiH, Stefanović kaže da Srbija želi da ima posebne veze sa svima u BiH i da niko ko se našoj zemlji obratio za pomoć nije odbijen.\n„Naravno da volimo Republiku Srpsku i svoj narod, ali šta ugrožavamo ako nekome pomažemo, šta je tu loše, pa mi time pomažemo i celokupnoj BiH ili oni podrazumevaju da tamo gde žive Srbi ne treba ništa da se investira i da se pomaže“, navodi ministar odbrane.\nJelena Belić 13. decembra 2019. 13. decembra 2019.\nMinistar Udovičić čestitao odbranu titule prvaka sveta para atletičaru Željku Dimitrijeviću


- Više od 3.000 studenata, koji su studije upisali po starim propisima (pre 2006. godine) do sada je potpisalo peticiju u kojoj traže produžetak roka za okončanje studija posle 30. septembra. Pokretači peticije nameravaju da je predaju 1. marta, kako bi Skupština Srbije stigla da izmeni Zakon o visokom obrazovanju pre raspisivanja izbora. Studenti se, kako kažu, uzdaju u skupštinski Odbor za obrazovanje, jer su i pre dve godine imali podršku pojedinih članova tog tela.\nBeograd 17. februar 2016. 21:09\n- Prilikom poslednjih izmena Zakona o visokom obrazovanju Skupština se nije bavila tim pitanjem. Da je bilo potrebe verujem da bi to bilo obuhvaćeno prelaznim i završnim odredbama. Deset godina je prošlo od donošenja Zakona o visokom obrazovanju koji je usklađen sa Bolonjskom deklaracijom. Ne može se očekivati od fakulteta da više od decenije održavaju stare studijske programe, jer su u međuvremenu neki predmeti ukinuti, a profesori otišli u penziju. Ograničavanja vremena za završetak studija je uneto u zakon sa idejom da dinamika kreiranja studijskih programa bude veća - kaže Šuvakov.\n- To je samo jedno od pitanja kojim ćemo se baviti u narednom periodu. Očekivalo se da će do početka naredne školske godine biti usvojen novi zakon o visokom obrazovanju, koji će rešiti i to pitanje. Međutim, zbog najavljenih izbora sigurno je da novi zakon neće biti donet do početka naredne školske godine, zbog čega ćemo tražiti izmene aktuelnog zakona dok je ova vlada u mandatu. To se, pre svega, odnosi na zahtev da 48 bodova bude i dalje uslov za budžetski status, s obzirom da poslednjim izmenama to važi samo za tekuću školsku godinu - ističe Petković.


Izneverena očekivanja, put u razočaranje – Praktika\nIzneverena očekivanja, put u razočaranje\nHome Jednostavno život Izneverena očekivanja, put u razočaranje\nKoliko često dodjete u situaciju da vaša očekivanja budu izneverena?Očekujete da vas drugi podrže, pomognu vam ili samo budu prisutni u trenucima kada ste tuzni, nesrećni… Ocekivanja su brojna i onda je negde i logično da sva neće biti ispunjena.\nU situacijama kada pomoć i podrška izostanu, nastaje razočaranje. Ovo negativno označeno osećanje, zapravo nije negativno jer ono je blisko realnosti i ne stvara iskrivljenu sliku o drugim ljudima i okruženju. Razočaranje nastaje onda kada osoba ima iluziju o svetu kao mestu bezuslovnog prihvatanja u kome su drugi ljudi tu da bi uvek pomogli i našli se na usluzi.\nKada samo i jednom dodje do odstupanja od ovog očekivanja, osoba oseća osećanje razočaranosti. Ovo osećanje ponekad je opravdano i nije destruktivno jer može biti od koristi radi razbijanja iluzije pojedinca o svetu kao ružičastom mestu u kome su svi ljudi uvek na raspolaganju drugima.\nOsobe koje su često sklone razočaranju, u detinjstvu su možda bili ti kojima su drugi uvek bili na usluzi, dostupni za ispunjenje njihovih želja. Te osobe nisu naučile da želje mogu biti i neispunjene, te je nivo njihove tolerancije za frustraciju želje na veoma niskom nivou, zbog čega je razočaranje očekivani sled događaja.\nSa druge strane postoje i oni koji nisu naučili da ukoliko neko ne ispunjava njihove želje, to ne znači da je odbacio njih kao osobu. Želje nisu nešto bez čijeg ispunjenja osoba ne može da funkcioniše. Njihovo ostvarenje doprinosi tome da se osoba oseća bolje, prijatnije i zadovoljnije, ali i bez njihovog ostvarenja takođe, može da preživi. U ovom slučaju, najgore što može da se desi je izvesno osećanje frustracije izazvano neispunjenjem očekivanog.\nČesto se desi da frustracija nastupi i onda kada osoba nije jasno izrazila svoje očekivanja od drugih. Ona tada najčešće očekuje da drugi predvidi šta je želela, ali nikada jasno to ne iskazuje. Kada se stvari ovako posmatraju, a kada se zna da ljudi nemaju sposobnost čitanja tuđih misli, pretpostavlja se da u slučaju izostanka jasnog i transparentnog očekivanja može doći do frustracije želje.\nNe treba biti isključiv kada su drugi ljudi u pitanju. Ponekad se desi da stvarno nisu u mogućnosti da pomognu ili jednostavno ne znaju kako bi to uradili. Kada se desi da pomoć i podrška izostane, treba biti svestan činjenice da nisu drugi ono što je izneverilo, zakazalo. Osećanje razočaranosti su podstakla naša izneverena očekivanja jer nisu drugi ti koji nam mogu podariti životnu sreću i zadovoljstvo, to ipak moramo sami.